_:nb760f8bd44f349249eb0f8f828d62656xb0
<http://schema.org/articleBody>
"ביום שני, 22.2, נערך טקס הנחת אבן הפינה להקמתו של סניף תנועת הנוער &quot;בני עקיבא&quot;, בשכונת משואה במודיעין מכבים רעות. מדובר על הסניף הוותיק והגדול ביותר מבין סניפי תנועת בני עקיבא, שיהווה תחליף לקראוונים הישנים של הסניף. בטקס השתתפו ראש העיר, חיים ביבס והמשנה לראש העיר ומחזיק תיק החינוך הדתי הבלתי פורמלי, עמיעד טאוב.\r\n\r\nהעבודות להקמתו של הסניף צפויות להתחיל בקרוב והוא ישתרע על כ-200 מ&quot;ר, הכוללים חדרי פעילות, שירותים, מטבחון וחצר. הצפי לסיום העבודות בעוד כשמונה חודשים.\r\n\r\nעמיעד טאוב, המשנה לראש העיר ומחזיק תיק החינוך הדתי הבלתי פורמלי: &quot;ההבדל בין בניין לבין בית, בא לידי ביטוי בתכנים היצוקים ביסודותיו. הגשמנו השבוע את חזונו של הרב נריה זצ&quot;ל להפוך חלומות למציאות בדמות הסניף החדש של בני עקיבא בעיר. זוהי זכות גדולה עבורי לקחת חלק בהנחת היסודות לבניין הבית הפיזי והערכי של דור העתיד וההווה שלנו במודיעין מכבים רעות.&quot;\r\n\r\nמעבר לכך, מבצעת העירייה עבודות בנייה להקמתם של סניפי תנועות נוער נוספים בעיר, חלק מהעבודות בעיצומן וייחנכו בתקופה הקרובה. בין היתר, מדובר על שבט חדש לתנועת הצופים בשכונת הציפורים. שבט זה יהיה השבט השמיני של תנועת הצופים בעיר. גם הוא, מתפרש על פני כ-200 מ&quot;ר, הכוללים חדרי פעילות וחצר.\r\n\r\nבשכונת נופים החדשה, יוקמו שתי תנועות נוער. האחת, בסמוך למבנה בית הספר היסודי הממ&quot;ד &ndash;&quot;נוף הרים&quot;, שבו כבר נבנו היסודות והוא יהיה בשטח של כ-200 מ&quot;ר, עם מטבחון, חצר, חדרי פעילות ושירותים. המבנה השני של תנועת נוער יוקם בכניסה המערבית לשכונת נופים. כרגע מבנה זה נמצא בשלבים מתקדמים לקראת ביצוע הבנייה.\r\n\r\n&nbsp;\r\n"
<https://modiinet.co.il/articles/News/%D7%94%D7%95%D7%A0%D7%97%D7%94-%D7%90%D7%91%D7%9F-%D7%A4%D7%99%D7%A0%D7%94-%D7%9C%D7%94%D7%A7%D7%9E%D7%AA-%D7%9E%D7%91%D7%A0%D7%94-%D7%A2%D7%91%D7%95%D7%A8-%D7%94%D7%A1%D7%A0%D7%99%D7%A3-%D7%94%D7%95%D7%95%D7%AA%D7%99%D7%A7-%D7%A9%D7%9C-%D7%91%D7%A0%D7%99-%D7%A2%D7%A7%D7%99%D7%91%D7%90-%D7%91%D7%9E%D7%95%D7%93%D7%99%D7%A2%D7%99%D7%9F/>